**ERASMUSE ÕPIRÄNDE AKREDITEERINGUT TAOTLEVATE ORGANISATSIOONIDE**

**KÕLBLIKKUSKRITEERIUMID ÜLD-, KUTSE- JA TÄISKASVANUHARIDUSE VALDKONDADES**

**Üldharidus***Kõlblikkuskriteerium (1): koolieelset, põhi- või keskharidust pakkuvad üldhariduskoolid*

|  |  |
| --- | --- |
| **Pakutav õpe** | **Organisatsiooni määratlus** |
| Alus-, põhi- ja keskhariduse taseme õpe üldhariduses | EHIS-es registreeritud koolieelsed lasteasutused ja üldhariduskoolid sõltumata omandivormist. Lastehoiuteenuse osutajad, kelle tegevusloa andmed kajastuvad majandustegevuse registris |

*Kõlblikkuskriteerium (2): kohalikud ja piirkondlikud avaliku sektori asutused, koordineerivad asutused ning muud üldhariduse valdkonnas tegutsevad organisatsioonid*

|  |  |
| --- | --- |
| **Roll üldhariduses** | **Organisatsiooni määratlus** |
| Haridusasutuse pidamine | Kohalikud omavalitsused, erakoolide pidajad |
| Õpetajate, koolijuhtide, tugispetsialistide jt haridusasutuse töötajate professionaalse arengu toetamine | Õpetajate ja koolide töötajatega seotud ühingud või liidud, nt aineliidud ja tugispetsialistide ühendused ning muud kolmanda sektori asutused, kelle roll üldhariduse valdkonnas tuleneb põhikirjast |

**Täiskasvanuharidus**

*Kõlblikkuskriteerium (1): formaalse, informaalse ja mitteformaalse täiskasvanuhariduse võimalusi pakkuvad organisatsioonid*

|  |  |
| --- | --- |
| **Pakutav õpe** | **Organisatsiooni määratlus** |
| Põhi- ja keskharidus täiskasvanutele | Täiskasvanute gümnaasiumid, mittestatsionaarset üldharidust pakkuvad kutseõppeasutused ja gümnaasiumid |
| Täienduskoolitus tööväliseks enesetäiendamiseks | Täiskasvanute koolituse seaduse nõuetele vastavad täienduskoolitusasutused ja teised täiskasvanutele mitteformaalõpet pakkuvad organisatsioonid (sh rahvaülikoolid, keeltekoolid, huvikoolid jm) |
| Informaalset õpet ja lõimumist pakkuvad programmid, sh sotsiaalse tõrjutuse riskirühmadele (puudega isikud, migrandid, eakad, vaesusriskis olevad isikud) | Vaba- ja huvihariduslikud koolitusasutused, raamatukogud, muuseumid, teatrid, muusika- ja kunstiühendused, lastevanemate organisatsioonid, sotsiaalteenuseid pakkuvad asutused, humanitaarorganisatsioonid jm |

*Kõlblikkuskriteerium (2): kohalikud ja piirkondlikud avaliku sektori asutused, koordineerivad asutused ning muud täiskasvanuhariduse valdkonnas tegutsevad organisatsioonid*

|  |  |
| --- | --- |
| **Roll täiskasvanuhariduses** | **Organisatsiooni määratlus** |
| Kooli pidamine | Kohalikud omavalitsused, erakoolide pidajad |
| Täiskasvanukoolituse edendamine ja täiskasvanukoolitajate professionaalse arengu toetamine | Koolitajate ja koolitusasutuste katusorganisatsioonid, kolmanda sektori asutused, kelle roll täiskasvanuhariduse valdkonnas tuleneb põhikirjast |

**Kutseharidus**

*Kõlblikkuskriteerium (1): esma- või jätkukutseõpet ja tööalast täienduskoolitust pakkuvad organisatsioonid*

|  |  |
| --- | --- |
| **Pakutav õpe** | **Organisatsiooni määratlus** |
| Kutseõppe tasemeõpe | Kutseõppeasutused ja kutseõpet pakkuvad rakenduskõrgkoolid sõltumata omandivormist |
| Mitteformaalne kutseõpe | Kutseõppeasutused ja kutseõpet pakkuvad rakenduskõrgkoolid sõltumata omandivormist, erialaliidud ja muud koolituspakkujad, kes vastavad täiskasvanute koolituse seaduse nõuetele |

*Kõlblikkuskriteerium (2): kohalikud ja piirkondlikud avaliku sektori asutused, koordineerivad asutused ning muud kutsehariduse ja -õppe valdkonnas tegutsevad organisatsioonid*

|  |  |
| --- | --- |
| **Roll kutsehariduses** | **Organisatsiooni määratlus** |
| Kooli pidamine | Kohalikud omavalitsused, erakoolide pidajad |
| Kutseõppe edendamine | Erialaliidud, tööandjate katusorganisatsioonid jm sotsiaalsed partnerid ning kolmanda sektori asutused, kelle roll kutsehariduse valdkonnas tuleneb põhikirjast |
| Karjäärinõustamine praegustele ja tulevastele kutseõppijatele | Karjäärinõustamisteenust pakkuvad asutused ja nende katusorganisatsioonid |

*Kõlblikkuskriteerium (3): ettevõtted ja muud avaliku või erasektori organisatsioonid, kes võtavad vastu või koolitavad kutsehariduse ja -õppe raames õppijaid ja õpipoisse või töötavad nendega muul moel*

Vastavust sellele kõlblikkuskriteeriumile hindab riiklik agentuur taotluses esitatud organisatsiooni rolli ja tegevuste kirjelduse põhjal.